**Opis predmetu zákazky**

1. Predmetom zákazky je dodanie chemického posypového materiálu používaného na posyp v rámci zimnej údržby cestných komunikácií, a to vákuovo balenej posypovej soli (chlorid sodný - NaCl) na posyp ciest s rozmrazovacím účinkom minimálne – 6 oC a menej, slúžiacej na výrobu soľanky (roztok na báze chloridu sodného), ktorá je balená v 25 kg vákuových vreciach, vrátane jej dopravy  s vyložením tovaru z dopravných prostriedkov na miesta určenia, ktorými sú jednotlivé strediská Banskobystrickej regionálnej správy ciest, a.s. (ďalej len „BBRSC a.s.“) na obdobie zimnej sezóny 2019/2020. Celkový odber za uvedené obdobie je **159** **ton**.
2. **Požiadavky na posypový materiál na báze chloridu sodného.**

* obsah NaCl min. 99,60 %,
* účinnosť rozmrazovania -6 °C a menej (t.j. čím nižšia teplota účinnosti rozmrazovania, tým lepšie),
* obsah protispekacej prísady K4Fe(CN)6 v rozsahu od min. 10 do max. 200 mg/kg,
* vákuové balenie v 25 kg vreciach.

Chlorid sodný – NaCl – vákuovo balený s rozmrazovacou účinnosťou – 6 °C a menej, musí spĺňať technické parametre v súlade s Technickým predpisom TP 040 vydaným Ministerstvom dopravy, výstavby a regionálneho rozvoja SR.

1. **Zoznam stredísk BBRSC a.s.**

|  |  |  |
| --- | --- | --- |
| **Miesta vyskladnenia DPP** | **PSČ DPP** | **Množstvo v tonách** |
| Banská Bystrica- Majerská cesta č. 94 | 974 96 Banská Bystrica | 48 |
| Brezno- Predné Halny č. 76 | 977 01 Brezno | 10 |
| Rimavská Sobota, Šibeničný vrch 716 | 979 01 Rimavská Sobota | 10 |
| Lučenec, Vajanského 857 | 984 01 Lučenec | 50 |
| Tornaľa, Cintorínska 10 | 982 01 Tornaľa | 10 |
| Kriváň 521 | 962 04 Kriváň | 6 |
| Krupina, Červená Hora 1779 | 963 01 Krupina | 25 |

**Odberateľ od dodávateľa požaduje počas celej platnosti zmluvy minimálne:**

* dodávať pre kupujúceho tovar - chemický posypový materiál na posyp ciest: NaCl s protispekacou prísadou s rozmrazovacím účinkom -6°C a menej , vákuovo balený v 25 kg vreciach slúžiaci na výrobu soľanky, vrátane dopravy tovaru a vykládky tovaru na miesto určenia určené kupujúcim – strediská kupujúceho,
* dodať predmet zákazky v termínoch podľa Kúpnej zmluvy a prílohy č. 4 súťažných podkladov,
* predložiť najneskôr k dátumu prvej dodávky tovaru certifikát vydaný akreditovaným certifikačným orgánom na vykonávanie posudzovania zhody výrobkov certifikáciou v zmysle platných právnych predpisov, z ktorého bude zrejmé, že predmet dodávky spĺňa všetky požadované vlastnosti v zmysle špecifikácií predmetu zákazky.